Vestre Viken (helseforetak)

Vestre Viken HF ble etablert 30. mars 2009 og inngår i helseregionen Helse Sør-Øst. Foretaksledelsen består av administrerende direktør, sju fagdirektører og åtte klinikker, som hver ledes av en klinikkdirektør. 

 Klinikkene 
Klinikker med avdelinger som inngår i Vestre Viken HF er:

 Vestre Viken HF
 Bærum sykehus, Sogneprest Munthe-Kaas vei 100, 1346 Gjettum
 Akuttmottak
 Anestesi, intensiv, operasjon
 Forskningsavdelingen
 Gyn, fødselshjelp og plastikk
 Kirurgisk avdeling
 Medisinsk avdeling
 Ortopedisk avdeling
 Drammen sykehus, Dronninggata 28, 3004 Drammen
 Akuttmottak
 Anestesi, intensiv, operasjon
 Barne- og ungdomsavdeling
 Gyn/ Føde
 Kirurgisk avdeling
 Medisinsk avdeling
 Nevro/Revma/Rehab (NRH)
 Ortopedi
 Øre-Nese-Hals
 Kongsberg sykehus, Drammensveien 4, 3612 Kongsberg
 Kirurgisk avdeling
 Medisinsk avdeling
 Ringerike sykehus, Arnold Dybsjords vei 1, 3511 Hønefoss
 Analyse
 Hallingdal sjukestugu
 Kirurgisk avdeling
 Medisinsk avdeling
 Psykisk helse og rus (PHR)
 ARA
 Blakstad
 BUPA
 DPS området
 Forskning og Utvikling
 Prehospitale tjenester (PHT)
 AMK
 Ambulanse
 Luftambulanse
 Pasientreiser
 Medisinsk diagnostikk (KMD)
 Bildediagnostikk
 Klinisk patologi
 Laboratoriemedisin
 Mobile elektromedisinske tjenester
 Intern service (KIS)
 Eiendomsdrift
 Eiendomsforvaltning/utvikling
 Logistikk
 Matforsyning
 Renhold/Tekstil
 Servicetjenester

 Om helseforetaket 
Helseforetaket leverer sykehus- og spesialisthelsetjenester til nærmere  mennesker i tilsammen 27 kommuner. Dette skjer i tett samarbeid med primærhelsetjenesten i kommunene.

Navnet Vestre Viken er ikke et etablert geografisk navn i Norge, men en nyetablering som betegner helseregionen vest for Oslofjorden.

 Sykehusene 
I Drammen er det et nytt sykehus under oppføring. Det nye sykehuset blir lokalsykehus for innbyggere i Drammen kommune, Lier kommune og deler av Asker kommune (Røyken og Hurum), samt deler av Holmestrand kommune (Sande). Sykehuset vil dessuten ha områdefunksjoner for hele Vestre Viken. Det vil blant annet inneholde integrerte lokaler for somatikk, psykisk helsevern og tverrfaglig spesialisert rusbehandling. Nybygget er fysisk plassert på Brakerøya og skal erstatte dagens Drammen sykehus og Blakstad sykehus. Byggestart var 14. oktober 2019, og sykehuset er beregnet å stå klart i 2025. Planen er at det nye sykehuset skal være i full drift fra oktober 2025.

 Klinikk for prehospitale tjenester 
Klinikk for prehospitale tjenester ledes av klinikkdirektør Inger Lise Hallgren, som derav inngår i foretaksledelsen. Klinikken er organisert i fire avdelinger, som følger; AMK (akuttmedisinsk kommunikasjonssentral), Ambulanse, Luftambulanse og Pasientreiser. Hver av avdelingene ledes av en avdelingssjef.

 Ambulansedistrikter 
Ambulansetjenesten er en avdeling under Klinikk for prehospitale tjenester og ledes av avdelingssjef Snorre Birk Gundersen. Avdelingen er videre organisert som tre ambulansedistrikter, som følger:
 Ambulansedistrikt 1: Drammen, Lier, Røyken, Hurum, Sande, Svelvik, Nedre- og Øvre Eiker, Modum
 Ambulansedistrikt 2: Ringerike, Hole, Jevnaker, Krødsherad, Flå, Nes, Gol, Hemsedal, Ål, Hol
 Ambulansedistrikt 3: Kongsberg, Flesberg, Rollag, Nore- og Uvdal og Sigdal

Referanser
Nytt sykehus i Drammen. Helse Sør-Øst RHF og Vestre Viken HF. Besøkt 2024-10-11

Vestre Viken HF (2020) Organisasjonskart for Vestre Viken HF, publ. 2020-03-05. Besøkt 2020-03-17

Eksterne lenker
 Vestre Viken HF – Offisielt nettsted
 Helse Sør-Øst RHF, Eier

Kategori:Norske helseforetak

Kategori:Etableringer i 2009